
. . 
Az államigazgatás vonzereje 
számítógépes rendszerek egyik legnagyobb felvevőpiaca a világon 
A: államigazgatás. Magyarországon is így van? — kérdeztük Regőci 
Istvántól, az IBM Magyarország marketing menedzserétől. 
R.I.: Igen, szerencsére ma már nálunk is elképzelhetetlen a kormányzati, 
igazgatási tevékenység számítógépes rendszerek alkalmazása nélkül. Az 
elmúlt három évben számos jelentős projektet indítottak ezen a területen, és 
gyors fejlődés várható a jövőben is. Igen nagy lemaradást kell behozni, 
hiszen a rendszerváltás előtt a Cocom-korlátozások, az eltérő fejlesztési 
politika, a beruházási források vagy a megfelelő távköz- 


lési hálózat hiánya miatt a számítógépesítés színvonala 
messze elmaradt a nyugati államokban szokásostól. 4 l 1993 
e 


(folytatás a második oldalon) 


megjelenő lapja 


(folytatás az első oldalról) 


Ausztriában például tízszer annyi 
számítógép üzemel, mint Magyar- 
országon. 

K.R.: Gondolom, akkor még korai 
e piac telítettségéről beszélni. 
Hogyan jellemezné az 1990-es 
évek számítógépesítési igényeit az 
államigazgatás területén? 

R.I.: Korábban az egyedi számító- 
gépek, számítóközpontok, illetve 
PC-k iránt volt kereslet. Számos 
helyi PC-s hálózatot alakítottak ki, 
ami óriási szerepet játszott a szá- 
mítógépes kultúra terjesztésében. 
Ma a számítógépes hálózatok és a 
különböző platformok összekap- 
csolására van leginkább igény. 
Egyre több helyen tapasztaljuk az 
integrált kommunikációs rendsze- 
rek iránti keresletet, ahol az adat 
és a hang ugyanazon a hálózaton 
keresztül kerül továbbításra. Fontos 
jellemző, hogy a vevők kulcsra- 
kész rendszerek szállítását kérik, 
ami az összes hardver- és szoftver- 
elemet, az alkalmazói programo- 
kat, a speciális berendezéseket és a 
különféle szolgáltatásokat jelenti. 

K.R.: Felkészültek-e a piaci igé- 
nyek megváltozására? 

R.I.: Feltétlenül. Mi ezt úgy fogal- 
mazzuk meg, hogy a vevőknek 
már nem számítógépet, hanem a 
konkrét feladatokra a legjobb, 
legtökéletesebb . megoldást kell 
kínálnunk, aminek persze egyik — 
általában meghatározó — eleme a 
számítógép. Az IBM Magyaror- 
szág rendkívül sokat tett és tesz 
azért, hogy vevőinek teljes körű 
kiszolgálást nyújtson a szakértői 
tevékenységtől a tervezésen át a 
kulcsrakész rendszer megvalósítá- 
sáig — beleértve a különböző szol- 
gáltatásokat: oktatást, karbantartást, 
online támogatást. 

K.R.: Vannak-e ehhez megfelelő 


szakembereik? Hiszen rendkívül 
széles a választék: más feladatot 
kell megoldani a légi közlekedés 
területén, a rendőrségnél, vagy a 
lakossági nyilvántartások esetében. 
R.I.: Munkatársaim az egyes szak- 
területeknek megfelelően szako- 
sodtak, hiszen több év kell ahhoz, 
hogy megismerjék egy-egy nagy 
vevő alkalmazását, fejlesztési igé- 
nyeit. Ez még mindig nem jelenti 
valamennyi részlet pontos ismere- 
tét, de elegendő tudást ad ahhoz, 
hogy kiválasszuk a legmegfelelőbb 
megoldást (alkalmazói programo- 
kat) és az ehhez legjobban illesz- 
kedő platformot. Munkánkat 
kitűnő rendszermérnökök segítik, 
akik az egyes platformok, a 
kommunikáció vagy a hálózat- 
tervezés specialistái. Sok esetben a 
vevői igények alaposabb feltérké- 
pezéséhez igénybe vesszük az IBM 
fejlesztési központjainak segítsé- 
gét: a bécsi székhelyű egészség- 
ügyi, a londoni légiforgalmi és légi 
irányítási, a francia és amerikai 
távközlési centrumokét. Ezekben a 
központokban a részterület speciá- 
lis számítástechnikai fejlesztései 
folynak, így például a távközlési 
kutatóközpontban készítették el az 
IBM telefontudakozó-rendszerét, és 
hasonló módon fejlesztették a 
MedSolution egészségügyi infor- 
mációs rendszert is. 

K.R.: Hol tartanak a MedSolution 
honosításával? 

R.I.: Örömmel számolhatok be 
arról, hogy az adaptálás megtör- 
tént, és a rendszert a szolnoki 
Hetényi Géza Kórházban, valamint 
a Szegedi Orvostudományi Egyete- 
men AS/400-as platformon instal- 
láltuk. Természetesen a program 
magyar nyelvű, és figyelembe 
veszi a magyar egészségügy spe- 
ciális igényeit. A MedSolution az 
első valóban , testre szabott", átfo- 


gó kórházi informatikai rendszer a 
magyar piacon. Az adaptációt a 
szolnoki és szegedi számítástechni- 
kus és orvos kollégákkal együtt 
végeztük el. Időközben megjelen- 
tünk a piacon a RISC/6000-es 
MedSolutionnal is, amellyel a 
Debreceni Orvostudományi Egye- 
tem által kiírt világbanki tenderen 
nyertünk üzleti partnerünkkel, a 
LabCom Kft.-vel közösen. 

K.R.: Tulajdonképpen milyen sze- 
repet játszanak az IBM üzleti part- 
nerek az államigazgatási piacon? 
R.I.: Meggyőződésem, hogy jelen- 
tős piaci részesedést csak stabil 
üzleti partnerekkel együttműködve 
lehet kialakítani, illetve fenntartani. 
Ezek a partnerek egy-egy téma 
kiváló ismerői, így a vevők számá- 
ra a legfontosabbat nyújtják: a 
legjobb és leghatékonyabb megol- 
dást problémáikra. 

K.R.: Említene néhány példát? 
R.I.: Az Intersoft Kft.-nél több éve 
készítenek felhasználói programo- 
kat AS/400 platformon az Orszá- 
gos Nyugdíjfolyósító Intézet szá- 
mára. Ezek a programok a vevő 
igényei. szerint készültek, és az 
IBM  AS/400 berendezésekkel 
együtt teljes körű megoldást adtak 
és adnak a Nyugdíjfolyósító Inté- 
zet meghatározott számítástechni- 
kai feladataira. Természetesen a 
legjobb megoldás megtalálása nem 


(folytatás a harmadik oldalon) 

(folytatás a második oldalról) 
képzelhető el a vevő együttműkö- 
dése nélkül. Szerencsére az állam- 
igazgatásban sok remek számítás- 
technikai szakember dolgozik, s ők 
segítenek a vevői igények pontos 
megfogalmazásában, és az általuk 
készített felhasználói programok 
termékeink sikerét is növelik. Két 
példát szeretnék erre említeni. A 
Határőrségnél nemrég adtunk át 
egy ES/9000-re épülő számítógép- 
hálózatot, amelynél az amerikai 
fejlesztők által készített programo- 
kat a Határőrség szakemberei 
illesztették a magyar viszonyok- 
hoz. Ez az együttműködés alapvető 
tényezője volt a sikernek. A rend- 
szer átadása kapcsán Boross Péter 
belügyminiszter Szent László 
éremmel tüntette ki Gögge Péter 
kollégámat, a projekt vezetőjét. 
K.R.: Lehet, hogy a másik példa 
éppen az Országos Rendőr-főkapi- 
tányság által kibocsátott tenderhez 
kapcsolódik? 

R.I.: Valóban, a budaörsi minta- 
rendszerről van szó. Az ORFK 
által kiírt tender részeként egy 
RISC/6000-es  szerverekből és 
PS/VP személyi számítógépekből 
álló mintahálózatot hoztunk létre a 
Budaörsi  Rendőrkapitányságon. 
Érdekessége, hogy online kapcso- 
latot teremt a PC-s világ, a UNIX- 
szerverek és a nagygépek között. 
A rendszer igazi karrierjét mégis 
az a negyven különféle rendőrségi 
alkalmazás jelenti, amit a rendőrök 
készítettek, és a gépek installálása 
óta — eredményesen használnak 
mindennapi munkájukban. 

K.R.: Beszélgetésünk során több- 
ször szóba került a rendszerek 
nyitottsága, összekapcsolhatósága, 
illetve a hálózatok kérdése. Emlí- 
tene erre példát? 

R.I.: Egyre több olyan felhasználó 
van -— különösen az államigazgatás 


REGŐCI ISTVÁN 


területén —, ahol különböző gyár- 
tóktól származó, eltérő platformú 
eszköz működik, és alapvető köve- 
telmény ezek összekapcsolása. Az 
IBM erre már számos megoldást 
kidolgozótt és valósított is meg. 
Az OSZH-nál például Digital 
VAX-os és IBM AS/400-as háló- 
zatok működnek együtt, a Belügy- 
minisztérium más területén az IBM 
mainframe és a Siemens nagy- 
számítógép között van kapcsolat 
Ethernet hálózaton keresztül. A 
hálózati alkalmazásban a legfris- 
sebb esemény, hogy nemrégiben 
írtunk alá a Nemzeti Üdültetési 
Alapítványnyal egy szerződést 
mintegy húsz AS/400 számítógép- 
ből álló országos hálózat, valamint 
a kommunikáció és az alkalmazói 
szoftver szállítására. Ez a rendszer 
lehetővé teszi majd bármely terüle- 
ti irodából az ország valamennyi 
üdültetési egységébe az online 
helyfoglalást. 

K.R.: Nem tértünk még ki az okta- 
tásra. Lapunk korábbi számában 
már beszélgettünk erről kollégájá- 
val, Damján Tamással. Így most 
csak az újdonságokról kérdezzük. 
R.I.: Az idei év legfontosabb ese- 


ményének az RISC/6000 gépekre 


meghirdetett . Campus Licence 
akciónkat tartom. Ennek lényege, 
hogy az egyetemek számára igen 
kedvező alapösszegért (a listaár 
néhány százalékáért) kínálunk egy 
huszonhárom alapszoftverből álló 
programcsomagot és korlátlan 
másolási lehetőséget az egyetemen 
belül felállítandó IBM gépekre. 

Az év kiemelkedő üzleti sike- 
rének tartom, hogy az Eötvös 
Loránd Tudományegyetem által 
kiírt világbanki tenderen  ered- 
ményesen pályáztunk az IBM SP- 
1-es  szuperszámítógépből és 
RISC/6000-esekből álló hálóza- 
tunkkal. Magyarországon ez lenne 
az első szuperszámítógép. 

Az IBM kiemelt szponzorálási 
területe az oktatás. Jelentős ked- 
vezményekkel (hardver, Campus 
Licence) támogatjuk a gépek vá- 
sárlását, és Academic Initiative 
néven számítógépek adományozá- 
sával továbbra is segítjük az IBM 
kultúra, a legfejlettebb számítás- 


technika 

terjesztését. 4. / 1993 
(folytatás a 

negyedik oldalon) 3. oldal 


(folytatás a harmadik oldalról) 


Idén szeptemberben rendeztük meg 
az IBM Academic Initiative Szim- 
póziumot Bécsben, ahol valamen- 
nyi ország egyetemi vezetői ismer- 
tették az eddig eltelt időszak kuta- 
tási eredményeit, amelyeket a 
gépek alkalmazásával értek el. 
Csépai János és Ouittner Pál 
előadása aratta a legnagyobb sikert 
a magyar Academic Initiative 
programról. Az IBM 3090-1707 
számítógép-hálózat révén az egye- 
temi kutatók közvetlenül hozzáfér- 
nek a külföldi egyetemi adatbázi- 
sokhoz, használják a gépet a kuta- 
tási tevékenység során és mintegy 
hétszáz egyetemi hallgató ismerke- 
dett meg a programozásával. 

Egy másik jelentős esemény a 
RISC/6000 alapú CATIA számító- 
gépes tervezői központ (RS/6000 
alapú) létrehozása a Miskolci 
Egyetemen. Remélem, hogy ez a 
tervezőrendszer hozzájárul ahhoz, 
hogy a magyar ipar számára kiváló 
felkészültségű — szakembereket 
képezzenek, és ezek az eszközök 
hatékonyan segítik majd a Bay 
Zoltán Intézet munkáját is. 

K.R.: Úgy gondolom — ha vázlato- 
san is — a legfontosabb területeket 
sikerült bemutatnunk olvasóinknak. 
Végezetül miről szeretne beszámol- 
ni, ha egy év múlva újra találkoz- 
nánk? 

R.I.: Legszívesebben a piaci része- 
sedés növekedéséről, üzleti partne- 
reink gyarapodó számáról adnék 
hírt. A legfontosabbnak mégis azt 
tartanám, ha minél több olyan 
vevőt sorolhatnék fel, akik elége- 
dettek az IBM szolgáltatásaival, 
partnernek tekintik cégünket fej- 
lesztési elképzeléseik kidolgozásá- 
ban és megvalósításában. 

Munkatársaimmal együtt ezen 
dolgozunk. o 


Számoljunk a DKS-sel is! 


számítógépek egyik leg- 
A elterjedtebb . alkalmazási 

területén, a gazdasági 
ügyintézésben a magyar fejlesztésű 
szoftverek uralma a jellemző, a 
külföldi kínálatból — jogosan — 
csak a honosított Változatoknak 
van esélyük. Ezt a tendenciát is- 
merte fel az IBM Magyarország is, 
amikor partnercégéhez, a Busihess 
Data Budapest Kft.-hez fordult, 
hogy vegyen részt az Európában 
méltán népszerű IBM DKS pénz- 
ügyi-számviteli . programcsomag 
honosításában. 

A több mint háromezer helyen 
installált, főleg német nyelvterü- 
leten alkalmazott számviteli prog- 
ramcsomagnak — amely már az 
S36-os platformon is futott, de ma 
elsősorban AS/400 minigépeken 
használják — közel egy éve készült 
el a magyar változata. A teljes 
egészében magyar nyelvű, mező- 
vezérelt help funkciók jelentősen 
egyszerűsítik az interaktív könyve- 
lési rendszer kezelését. Természe- 
tesen lehetőség van párhuzamosan 
többnyelvű (német, angol, francia, 
cseh, szlovák, bolgár, szlovén, 
román stb.) működtetésre is, ami 
például a vegyes vállalatok szem- 
pontjából egyáltalán nem elhanya- 
golható tényező. A könyvvezetést, 
a kötelezettségek és követelések 
nyilvántartását biztosító és a pénz- 
ügyi információs rendszert is tar- 
talmazó programcsomag maradék- 
talanul teljesíti a magyar számvite- 
li törvény előírásait, így a , tisztán" 
magyar érdekeltségű cégek is 
haszonnal alkalmazhatják. A prog- 
rammal követni lehet a számviteli 
és adózási előírások gyakori módo- 
sulásait, s kapcsolódhat más alkal- 
mazói programokhoz is. 


Az IBM a gazdasági élet kö- 
vetelményeinek megfelelően folya- 
matosan továbbfejleszti a DKS 
pénzügyi — programcsomagot, . a 
módosításokat pedig a Business 
Data Budapest szakemberei beil- 
lesztik a honosított magyar verzió- 
ba. Ily módon a különböző méretű 
magyar vállalkozások egy kiforrott, 
a jelen és a jövő igényeihez igazo- 
dó számviteli programcsomaggal 
könnyíthetik meg számítógépes 
ügyviteli munkájukat. o 


A sikerkarrier 


özel öt éve indította 


folytatódik 
útjára az IBM az elsősor- 


K ban üzleti alkalmazásokra 


kifejlesztett AS/400 miniszámító- 
gép-családot. Az eltelt idő alatt 
mintegy 250 ezer felhasználó tette 
le a voksát az AS/400 szerverek 
mellett a nagyvilágban. Magyaror- 
szágon az eladott rendszerek szá- 
ma meghaladja a kétszázat. Az 
AS/400 eddigi sikereit főleg annak 
köszönheti, hogy egyedülálló szol- 
gáltatásokat nyújt az adatbázis- 
kezelés, a kommunikáció, a rend- 
szer- és hálózatfelügyelet, az adat- 
védelem és a megbízható működés 
területén. 

Az IBM rochesteri laboratóriu- 
mában -— itt folyik az AS/400 fej- 
lesztése — keményen dolgoznak a 
számítógépcsalád piaci helyzetének 
további erősítésén. Dozmati Zoltán 
termékmenedzser a koncepcióvál- 
tás előtt álló gépcsaládot érintő 
hardver- és szoftverújdonságokról, 
szándékokról számolt be, amelyek 
meghatározó jelentőségűek nem- 


(folytatás az ötödik oldalon) 


(folytatás a negyedik oldalról) 


csak az AS/400 jövője szempontjá- 
ból, hanem hatásuk kiterjed az 
AS/400 világán túlra is. 


Szándékok... 


Az egyik legfontosabb bejelentés a 
hardverfejlesztéssel kapcsolatos: az 
AS/400 a jövőben a RISC archi- 
tektúra 64 bites változatára épül. A 
gépcsaládot eredetileg 96 bitesre 
tervezték, amelyből jelenleg 48 (!) 
bitet használ ki, megelőzve a ma 
általánosan elterjedt 32 bites mini- 
gépeket. Ígéretük szerint a fejlesz- 
tés következő lépése a 64 bit ki- 
használása lesz — de még ekkor is 
marad 32 bit a jövő évezredre... 

A másik lényeges újdonság a 
szoftverfejlesztés irányát határozza 
meg a client/server architektúra 
felé. Az AS/400 megtartja jó tulaj- 
donságait úgy, hogy a nyílt rend- 
szerek követelményeinek is megfe- 
lel. Futtatja az OS/400 operációs 
rendszer alatti alkalmazások mel- 
lett a DOS, 0OS/2, Windows, 
Windows NT, AIX, System 7 és a 
különböző UNIX alapú applikáció- 
kat is. 

Úgy tűnik, hogy igazából most 
jött el az AS/400 ideje, az új, fej- 
lettebb hardveren kezdi igazán jól 
érezni magát a rendszer. Az operá- 
ciós rendszer grafikus interfészt 
kap, a file-server funkciók többszö- 
rösen felgyorsulnak, s az OS/400 
megjelenésében és belső struktúrá- 
jában is objektum-orientált lesz. 


.. és tények 


Dozmati Zoltán nemcsak az 
AS/400 gépcsaláddal kapcsolatos 
hosszú távú , szándéknyilatkozatot" 
ismertette, hanem beszámolt az 
ezeket a trendeket alátámasztó friss 
bejelentésekről is. Így például 
három új, szerver üzemmódra opti- 


DOZMATI ZOLTÁN 

malizált modellt bocsátott ki az 
IBM, ezek: a 100-as, a 135-ös és a 
140-es. Emellett megjelentek az 
5 AS/400 Client Series" védjeggyel 
ellátott kliens szoftverek, amelyek 
széles választéka a végfelhasználói 
programoktól kezdve a Csoport- 


munkát támogató  (groupware) 
szoftvereken keresztül egészen az 
alkalmazásfejlesztő  eszközökig 


egyaránt használható. Value Point 
for AS/400 néven új, grafikus ter- 
minálok is megjelentek, amelyek- 
nek a jövő év elején már a kelet- 
európai nyelvi változat is napvilá- 
got lát. Forgalomba került az 
AS/400 és a Novell szerverek 
kapcsolatát biztosító új szoftver, a 
LANRES/400. Mozgó terminálok- 
ról, rádióhálózaton keresztül (Mo- 
bil Network Access) is lehet 
AS/400-ra kapcsolódni, amint ezt 
a távközlési szolgáltatás lehetővé 
teszi. Bejelentették az AppleTalk 
adaptert AS/400-ra, így a Macin- 
tosh rendszerkonzol is lehet az 
AS/400-hoz. 

Új merevlemezes tárolókkal is 
kirukkolt az IBM. A RAID-5 tech- 
nológiát elsőként megvalósító 
9337-eseket  továbbfejlesztették, 


RISC processzoros, szupergyors 
vezérlővel és nem felejtő, Read 
and Write gyorsító (cache) tárral 
látták el. A 0,5, 1 vagy 2 gigabáj- 
tos lemezcsomagokból álló modu- 
lok választási lehetőséget kínálnak 
a különböző RAID üzemmódok 
között. 

AS/400-zal vezérlik és robottech- 
nológiával kezelik a mmágnesszalag- 
könyvtárat (Tape Library Data Ser- 
ver). A hatalmas adatállományok 
archiválására szolgáló szalagokat 
vonalkódok alapján azonosítják. A 
210-3040 szalagból álló könyvtár 
7,2 terabájtnyi adatot tárol adat- 
kompresszióval. Így most már 
háromszintű adattárolás valósítható 
meg AS/400-on: lemezen, optikai 
tárolón és szalagon. A mesterséges 
intelligencia elvei szerint működik 
az Expert Cash, amely az adatmoz- 
gás optimalizálásához nemcsak a 
mágneslemezes alrendszer műkö- 
dését veszi figyelembe, hanem az 
alkalmazások igényeit is: csak 
akkor és úgy lép akcióba, aho- 


gyan célsze- 

Az eltünt idő nyomában - gépesített régészet 


z őszi CAMP "93 kiál- 
A lítás egyik szenzációját 

az IBM standja kínálta. 
Látogatók, riporterek, s a 
CAD/CAMJ/CAE világ iránt érdek- 
lődő műszaki szakemberek valami 
merőben szokatlant láttak egy 
RISC/6000-es gép képernyőjén. S 
hogy mi vonzotta oda őket? A 
monitoron gyönyörű táblaképek, 
festmények, illetve régészeti lele- 
tek elevenednek meg a hozzájuk 
tartozó leírással. 

Ugye korántsem tipikus alkalma- 
zások ezek a számítástechnikában? 
Romhányi Beatrix, a szoftver jó 
ismerője mondja el, voltaképpen 
mi is van a háttérben. 


Humán kontra reál? 


Az ELTE Régészeti Tanszékének 
tudományos munkatársa közel két 
éve került kapcsolatba a KLEIO 
programcsomaggal. A humán terü- 
letek közül az elsők között régész- 
berkekben ismerték fel, hogy a 
számítógép és a rajta futó régészeti 
célszoftver jelentősen megkönnyít- 
heti a munkát. Még azok az idő- 
sebb régészek is kénytelenek 
előbb-utóbb segítségül hívni a 
számítógépet, akik egyébként 
idegenkednek tőle. Rájönnek, hogy 
nem boldogulnak az irdatlan men- 
nyiségű adattal, képtelenek annyit 
jegyzetelni, cédulázni, amennyi a 
terjedelmes — szöveges leírások 
elemzéséhez szükséges. 
Romhányi Beatrixot már a kö- 
zépiskolában , megfertőzte" a szá- 
mítástechnika, programozó mate- 
matikusnak készült. Később azon- 
ban mégis a régészet felé fordult 
érdeklődése. Nem meglepő hát, 
hogy nemcsak felhasználóként, 
hanem szinte számítástechnikus- 


ként is ért a KLEIO-hoz. A folya- 
matosan megújuló, főként anyag- 
analízisre . alkalmas programot 
közel 25 éve (!) történészek közre- 
működésével fejlesztették, elsősor- 
ban művészettörténészeknek, levél- 
tárosoknak, történészeknek és 
régészeknek. 


Amire jó a KLEIO 


A történelmi alapforrások (leltárak, 
számadáskönyvek, oklevelek, stb.) 
tömeges feldolgozásához minden- 
képpen kellett a számítógép, de a 
korábbi programok használata 


Image FTOCESS 19095 Va tune 


nagyon nagy adatvesztést okozott. 
Ha valaki egy bizonyos szempont- 
ból gyűjtött adatokat, akkor egy 
konkrét forráscsoportból csak az őt 
érdeklőket , halászta ki", minden 
egyéb , elveszett". Emellett vannak 
olyan forráscsoportok, ahol a 
szövegösszefüggés nagyon fontos, 
a hagyományos adatbázis-kezelők 
viszont nem képesek fuli text 


yarország rendszeresen megjelenő lapja 


analízisre. Ennek a két szempont- 
nak a figyelembevételével fejlesz- 
tették ki a KLEIO-t. Az első levél- 
tári alkalmazások után a középkori 
anyagkultúra kutatásával foglalko- 
zó művészettörténészek használták, 
az osztrákok pedig táblaképek 
(keresztre feszítési jelenet, Krisztus 
születése, Katalin vértanúsága stb.) 
részletes leírására alkalmazzák. 

A szoftvert eleinte egy fotó- 
archívummal egészítették ki, hi- 
szen így a szöveges adathoz mind- 
járt rendelkezésre áll egy jó minő- 
ségű fotó is. Ez a fotóanyag kez- 
detben nem volt számítógépen, ma 
már azonban a képeket scanner 
segítségével a gép memóriájába 
vagy CD-ROM-ra viszik, s termé- 


szetesen megvan a kétirányú kap- 
csolat szöveg és fotó között. Tár- 
gyakon díszítésig menő részletes- 
séggel lehet keresni a szövegben, 
de ugyanezt tudja a kép is, a moni- 
toron pedig a megfelelő kép- és 
szövegrészlet akár egyszerre is 
kiválasztható és megjeleníthető. A 
szoftverhez egy felhasználóbarát 

(folytatás a hetedik oldalon) 


(folytatás a hatodik oldalról) 


retusáló képrögzítő rendszer is 
kapcsolódik, amellyel például egy 
régi, megsötétedett kép részletei 
világosíthatók, nagyíthatók, egy- 
szóval élvezhetően elemezhetők. 


Végrendeletek és 
boszorkányperek 


A szoftver parancsokkal dolgozik, 
menürendszere még nincs, de a 
következő verziók kidolgozásánál 
már erre is gondolnak a KLEIO 
fejlesztői. 

Rengeteg pontosvesszőt, kettős- 
pontot, vesszőt stb. kell leírni egy 
bonyolultabb kereséshez, s ilyen- 
kor sokszor hibázunk — állítja 
Romhányi Beatrix. 

Egyelőre ez az ára a szoftver sok 
kiváló tulajdonságának (részletes- 
ség, egy mezőbe többszörös be- 
meneti lehetőség, nincs adatvesz- 
tés). 

Nehézkessége ellenére is hasz- 
nálják a programot a magyar törté- 
nészek: a XVIII. századi boszor- 


kánypereket dolgozták fel, a XV. 
századi soproni és pozsonyi vég- 
rendeleteket analizálták, továbbá a 
XVII-XVIII. századi soproni értel- 
miség könyvtárainak összetételét 
elemezték vele. A konkrét alkal- 
mazások mellett idén szeptember- 
től a Régészeti Tanszéken is dol- 
goznak a rendszerrel, sőt a hallga- 


tóknak is oktatják. Év elején nagy- 
szabású bemutató keretében ismer- 
kedhettek meg a régésznövendékek 
a KLEIO képességeivel. 

Mivel a tanszéken még csak 
PC-s változatban férhető hozzá, az 
IBM a bemutatóra kölcsönadta a 
RISC/6000 350-es modelljét (32 
MB RAM, 800 MB winchester, 
650 MB CD-ROM, 16"-os, 
1280x1024 pont felbontású, 256 
szín — megjelenítésére — alkalmas 
grafikus rendszer), amely a legtöb- 
bet hozza ki a szoftverből. 

A nagy sikerre való tekintettel az 
ELTE úgy döntött, hogy az Egye- 
temi Számítóközpontban a három 
580-as  RISC/6000-es egyikére 
telepíti a szabadon inásolható (!) 
programcsomagot. Romhányi Beat- 
rix örül, így már egy X-terminálon 
— bár ez kicsit lassabb, mint a 
RISC — oktathatja a szoftvert. Már 
csak az a vágya, hogy olyan típusú 
RISC gép legyen a tanszékükön is, 


pete 4./1993 


lyenen bele- 
szeretett a 7. oldal 

ES/9000, nyílt szabványokkal 


em is olyan régen, ami- 
kor megjelentek a nyílt 
midrange rendszerek, a 
szaksajtó nagy része már el is 
temette a nagygépeket. A main- 
frame-nek befellegzett — írták. 
Mára azonban kiderült: továbbra is 
fontos helye van a számítástechni- 
ka egyes területein, s nemhogy 
haldokolna, de új távlatok nyíltak 
meg alkalmazása előtt. 
Az apropó, amiért az IBM 


Mint ismeretes, az IBM 1990- 
ben jelentette be a 390-es architek- 
túrát és a hozzá tartozó ES/9000 
hardverplatformot. Ezen belül az 
ES/9000-ben három család találha- 
tó: ,a rack kivitelű" 9221-es, a 
léghűtéses , közepes" nagygépek 
(9121) és a 9021 típusjelzéssel 
ellátott — vízhűtéses rendszerek. 
Mára sok minden megújult az 
ES/9000 rendszeren. Client/server 
képességek, nyíltrendszeres alkal- 


Az IBM ES/9000 ROAD-SHOW AUTÓBUSZA A BUDAPESTI HÉLIA HOTEL ELŐTT 


ES/9000 nagyszámítógép-rendszer- 
ről szólunk, kettős: egyrészt szep- 
tember közepén helyezték üzembe 
a kétezredik(!) 9121-es mainframe- 
et Európában, mégpedig az észak- 
olaszországi Carraro ipari kon- 
szernnél; másrészt az IBM böblin- 
geni fejlesztőlaboratóriuma által 
szervezett, ES/9000 európai road- 
show körútja során októberben 
Budapesten mutatkozott be a leg- 
újabb nagygépes technika számos 
eleme: hardver, alapszoftver (VM, 
VSE) és számos alkalmazás (SAS, 
SAP stb.). 


mazások jellemzik az MVS/ESA 
operációs rendszer alatt, a POSIX- 
nak való megfelelést már bejelen- 
tették és 1994 márciusától meg is 
valósul, hogy csak a legfontosab- 
bakat említsük. Ezek és más — 
például a megbízhatósági — képes- 
ségek teszik ma vonzóvá az IBM 
nagyrendszereit. De mindez önma- 
gában még nem lenne elég, ha 
nem jöttek volna rá (végre) a hazai 
felhasználók, legfőképpen a nagy 
vállalatoknál, hogy nem lehet 
mindent PC-vel megoldani. Az új 
jelszó a ,rightsizing": minden 


enő lapja 


alkalmazáshoz adjuk a legmegfele- 
lőbb, optimális platformot! 


Nagygépek, kékben 


Ma az ES/9000 rendszereket a 
felhasználók meglehetősen nagy 
számától, a megmozgatandó ada- 
tok, tranzakciók komoly mennyisé- 
gétől függően (10 Mbyte/s és attól 
fölfelé több optikai csatornán 
párhuzamosan) alkalmazzák. Na- 
gyon fontos változás a nagygépek 
használatában: a mainframe kiváló- 
an alkalmazható lokális és nagy 
kiterjedésű hálózatokban szerver- 
és adminisztrátori funkciók megva- 
lósítására (a tapasztalatok szerint 
30-40 — felhasználónként  alkal- 
maznak egy úgynevezett LAN 
adminisztrátort, amelyet kiválthat 
egy nagygépen dolgozó központi 
adminisztrátor). Elsőre talán furcsa, 
de tény: a LAN-ok mainframe 
szerverekkel biztonságosabbá 
tehetők. 

Len Diegel, az IBM VM/ESA és 
ES vevőszolgálati szakembere az 
ES/9000 — budapesti  road-show 
alkalmából úgy nyilatkozott, hogy 
Európában összesen 14-18 ezer 
IBM mainframe teljesítményű gép 
található. A legfontosabb alkalma- 
zási területek: ipar, államigazgatás, 
bankok és biztosítók, kutatás-fej- 
lesztés. Világhy Tamás szerint, aki 
az IBM  Magyarországnál az 
ES/9000-esek . rendszermérnöke, 
hazánkban 10-20 között van az 
ES/9000 gépek száma, főleg ipar- 
vállalatoknál és biztosítóknál (pél- 
dául ilyen rendszereket alkalmaz 
már a Transelektro, a Hungária 
Biztosító stb.). 

Visszatérve az , eredeti apropó- 
ra", a 9121-re, az Európában ela- 
dott kétezredik közepes családtag- 
ra: az alkalmazó olasz Carraro 


(folytatás a kilencedik oldalon) 

Az IBM Magyarország rendszeresen megjelenő lapja 


(folytatás a nyolcadik oldalról) 


csoporthoz tizenegy vállalat tarto- 
zik, összesen 1300 alkalmazottal. 
Az ES/9121 Model 411-en alapuló 
Carraro információs rendszer hubja 
több mint 400 terminált és PC-t 
csatlakoztat a mainframe-hez. Az 
IBM DB2 relációs adatbázis-keze- 
lője az összes vállalati adatot on- 
line módon teszi hozzáférhetővé, a 
felső vezetés bármely pillanatban 
betekinthet az üzletmenetbe, és 
támogatást kaphat a döntési folya- 
mathoz. A kétezredik ES/9121-en 
futó , üzletmenet-kritikus" alkalma- 
zások között található irodaauto- 
matizálás, mechanikai tervezés 
(CAD), valamint CIM a termelés- 
irányításhoz. 


POSIX az előtérben 


Az IBM ismét jelentős lépést tesz 
azzal, hogy az MVS/ESA operáci- 
ós rendszert kiterjeszti a nyílt 
rendszerek felé. Ez most a POSIX 
interfész definíció részleges kie- 
légítésében vezet eredményre. Ily 
módon nemcsak heterogén hálóza- 
tokban lévő ES/9000 nagygépek 
alkalmazásainak együttműködésére 
nyílik lehetőség, hanem alkalmazá- 


avotttttátt 

si programok, adatok portabilitása 
válik megoldhatóvá, szintén a 
POSIX szabványnak megfelelő kör- 
nyezetekkel. Egyúttal az IBM arra 
törekszik, hogy az MVS foglalja 
magába az X/Open nemzetközi 
nyíltrendszeres szabványosítási 
szervezet által kiadott XPG4 porta- 
bilitási előírásokat. Továbbá gyor- 
suló ütemben szeretné támogatni, 
hogy az MVS és VM nagygépes 
operációs rendszerei végrehajtsák 
az OSF elosztott számítógépi kör- 
nyezetre (DCE-re) vonatkozó szol- 
gáltatásait, annak előírásait. Ebbe 
beletartozik az OSF szabványú 
távoli eljáráshívás (RPC), az osztott 
rendszerre vonatkozó érzékelés és 
biztonságtechnika és más fontos 
feltételek teljesítése. 


Újra főszerepben 


A teljesítményben és funkcionali- 
tásban kiterjesztett ES/9000 rend- 
szercsálád a nyílt információfeldol- 
gozási technológia követelményei 
között, client/server architektúra 
környezetben megújítja szerepét, és 
az optimális megoldás marad a 
felhasználó számára olyan alkal- 
mazásoknál, ahol hatalmas men- 


A BUSZ BELSEJE MEGTELT: MAINFRAME, MUNKAÁLLOMÁSOK , ALKALMAZÁSOK 


nyiségű adatot kell nagyszámú 
felhasználó között elosztani; olyan 
megoldásoknál, amelyek nagyobb 
fokú adatintegritási, adatbiztonsági, 
adathelyreállítási és -elérhetőségi 
követelményeket támasztanak; 
olyan környezetekben, amelyekben 
nagy kiterjedésű és komplex háló- 
zatok központi menedzselésére van 
szükség; és nem utolsósorban hete- 
rogén platformok szervergépeként. 

Leginkább ezek jelentik az 
ES/9000 mainframe megváltozott 
szerepét, amelyben — mint azt a 
budapesti road-show is bizonyította 
— igazán nagyot alakít. o 


Kábelezés felsőfokon 
int az érrendszer testünk 
M létfontosságú szerveit, 
úgy kötik össze a ká- 
belek a megépített számítógépes 
hálózatokat. Ki gondolná, hogy az 
IBM hazai kábelezési csoportja a 
már több mint 300 km Type 1 és 
más típusokkal együtt (twinax, 
koax) összesen 500 km korszerű 
kábelt szerelt be? Mostantól olyat 
is kínálnak, amely nemrég került a 
cég termékeinek palettájára. Ez 
pedig nem más, mint az eddigi 
ajánlatot bővítő, továbbfejlesztett 
IBM Advanced Connectivity Sys- 
tem (ACS), amely számos újítást 
hozott a strukturált kábelezési 
rendszerek terén. 
A hazai piacon vadonatújnak szá- 
mító ACS keretében háromféle 
megoldás kínálkozik az épületen 
belüli rézhuzalozású kábelezésre. 
Ezek egyike az STP/A (Advanced 
Shielded Pair), amely elsősorban 
nagy sebességű (maximálisan 550 


MHz) adatátvitelre szolgál. A 
kétszeresen 4./1993 
árnyékolt, e. 

(folytatás a 9, oldal 


tizedik oldalon) 

(folytatás a kilencedik oldalról) 
kétszer két sodrott érpárat tartal- 
mazó kábelen és a speciálisan 
kialakított IBM Data Connectoron 
alapuló rendszer nagy megbízható- 
ságot és adatbiztonságot nyújt a 
hálózatok számára. 

Az IBM ACS terén a legtöbb új- 
donságot az FTPIA (Advanced 
Foiled Twisted Pair) fémfóliával 
bevont, sodrott érpáras huzalozás 
tartalmazza, gazdaságos megoldást 
nyújtva mind adat-, mind telefon- 
vonalas beszédszolgáltatásra maxi- 
mum 100 Mbit/s-os sebességig. 
Ezeket a kábeleket alkalmazva a 
rendszer átkonfigurálása nagyon 
egyszerűen elvégezhető; a használt 
csatlakozó a korábbi változatnál 
jobb kontaktust, ennélfogva 
hosszabb élettartamot biztosít. A 
szakembereknek sokat mond az a 
jellemző is, hogy az FTP/A úgyne- 
vezett Category 5 minősítésű ká- 
bel. Ez nem kevesebbet jelent, 
mint azt, hogy a teljes, 2 MHz-től 
100 MHz-ig terjedő frekvenciatar- 
tományban meg kell felelnie az 
előírásoknak. 

A harmadik típus az UTP/A (Ad- 
vanced Unshielded Twisted Pair) 
árnyékolatlan, — sodrott  érpáras 
összekapcsolási rendszer, , Ezt Ma- 
gyarországon csak ott alkalmazzuk, 
ahol a kábelek vezetésére fémből 
készült csatornák állnak rendelke- 
zésre, vagy olyan új létesítmény- 
nél, ahol ilyen kábelcsatornák 
kiépíthetők" — tájékoztat Harmati 
Tamás, az IBM Magyarország 
Kábelezési Csoport menedzsere. 

Fontos megemlíteni, hogy az 
ACS keretében az üvegszálas 
kábelezés területén is számos újítás 
történt. Ezek révén csökkenthető a 
telepítési idő, javíthatók az átviteli 
tulajdonságok. Az FTP/A rendsze- 
ren például FDDI hálózat is meg- 
valósítható; ez olyan tervezéssel és 
kivitelezéssel érhető el, hogy ne 


legyen 100 méternél hosszabb 
kábelszakasz: ilyen távolságig a 
100 Mbit/s sebességű jel ugyanis 
még elvezethető. FDDI esetén a 
másodlagos, függőleges kábelezés 
rendszerint üvegszálas kábelből 
készül. Az ACS lehetővé teszi, 
hogy ISDN terminálokat minden 
további nélkül csatlakoztassunk a 
rendszerhez, 

Az ACS gyors elterjedését az or- 
szág szinte minden régiójában 
megtalálható IBM-partner kábelező 
alvállalkozók is segítik. o 


Intelligens megoldás 


okak véleménye szerint a 
G kereskedelem az a terület, 
ahol nagyszabású fejlődés 
prognosztizálható. A különböző 
típusú és nagyságú kereskedelmi 
egységek azonban csak akkor 
működhetnek eredményesen, ha 
birtokában vannak olyan intelli- 
gens  pénztárgépeknek, amelyek 
nemcsak a vásárlók gyorsabb 
kiszolgálását teszik lehetővé, ha- 
nem alapjai egy kereskedelmi 
információs rendszernek is. A 
hálózatba köthető és — ügyfél által 
—- programozható  pénztárgépek 
nem beégetett programokkal mű- 
ködnek, összeköthetők a központi 
géppel, amelyen a back office 
alkalmazások futnak. 

Ezt a trendet az IBM Magyaror- 
szág idejekorán felismerte: immár 
három éve forgalmaz intelligens 
pénztárgépeket. Nyugaton már 
megszokott, hogy a kereskedelem- 
ben az eladás helyén intelligens 
terminálokat helyeznek el, így a 
hazánkba érkező külföldi befektető 
ismeri, sőt keresi is az IBM pénz- 
tárgépeket. . Eddig több mint 300 
intelligens IBM pénztárgép műkö- 
dik országszerte szupermarketek- 
ben és áruházakban, kiskereske- 
delmi üzlethálózatoknál, benzinku- 


y rendszeresen megjelenő lapja 


taknál és gyorsétkeztető láncoknál. 
Első látásra nem tűnik soknak az 
értékesített pénztárgépek száma, 
Kelet-Európában mégis az IBM 
Magyarország könyvelheti el a 
legnagyobb sikert ezen a területen. 
Éppen ezért idén július elsején — 
elismerésként — az IBM létrehozott 
Budapesten egy olyan szakmai 
központot (Point of Sale Support 
Center), amely műszaki és marke- 
ting támogatást nyújt valamennyi 
kelet-európai országnak. 

Poros Gábor, a Support Center 
munkatársa szerint legfontosabb 
feladatuk, hogy termékekhez, 
illetve alkalmazási területekhez 
kapcsolódva — adjanak szakmai 
segítséget a kelet-európai IBM 
szervezeteknek és viszonteladók- 
nak. E kettős tagolásra azért van 
szükség, mert akadnak olyan pénz- 
tárgépek, amelyeket csak viszont- 
eladókon keresztül értékesítenek. 
Ilyen például az Entry 01 típusú 
középkategóriás pénztárgépcsalád, 
amely önmagában is működik, de 
PC-hez is köthető. A jelenleg 
APEH-engedélyeztetés alatt álló 
pénztárgépek jövő év elején remél- 
hetőleg már forgalomba kerülnek. 
Más kelet-európai IBM részlegek 
az intelligens pénztárgépek értéke- 
sítéséhez kínálnak szakmai hátte- 
ret, így a legmagasabb árfekvésű 
és legnagyobb tudású 4683 és 
4684 modellekhez vagy a 4693, 
4694 típusú programozható, 
PC-alapú pénztárgépekhez. 

Poros Gábor a Support Center 
egyik legfontosabb teendőjének 
tartja; hogy marketing támogatást 
nyújtsanak a kiállításokon, bemuta- 
tókon való részvételhez. A fejlesz- 
téseket is szeretnék úgy összefogni 
Budapesten, hogy a kelet-európai 
országokból érkező egyedi kéré- 
seknek egyfajta szintézisét továb- 


(folytatás a tizenegyedik oldalon) 

bítsák az IBM pénztárgép-laborató- 
riumainak. A marketing és a fej- 
lesztés koordinálása mellett okta- 
tással is foglalkoznak. Partnerek, 
dealerek, ügyfelek nemcsak azt 
tudhatják meg ezeken a tanfolya- 
mokon, hogy milyen szoftverek 
futnak a pénztárgépeken, hanem 
azt is, hogy milyen szoftverfejlesz- 
tő segédeszközök állnak rendelke- 
zésre ezen a területen. A kelet-eu- 
rópai kollégáknak abban is segít a 
Support Center, hogy bonyolult 
ajánlataik műszaki helyességét 
felülvizsgálja, és — szükség esetén 
— garantálja. Nagyobb projektekhez 
— külföldre — projektmenedzsmen- 
tet is adnak. — A nyár derekán 
alakult szakmai központnak bősé- 
gesen akad tennivalója. Egyelőre 
még csak ketten látják el ezt a 
sokrétű feladatot, azonban jövőre 
tervezik két külföldi IBM-es kol- 
léga bevonását is a munkába. Az 
erősödő kis csapat mindent meg- 
tesz az IBM pénztárgépeinek nép- 
szerűsítéséért. Most már csak a 
kereskedelemben kell bekövetkez- 
nie a várva várt fellendülésnek, 
hogy az intelligens pénztárgépekre 
nagyobb legyen a fizetőképes ke- 
reslet. o 


(Befejezés az ötödik oldalról) 

A mostani bejelentésekkel az IBM 
jelentősen erősítette technológiai 
vezető szerepét. Az AS/400-at to- 
vábbra is stratégiai jelentőségű 
terméknek tartja a vállalat. A ro- 
chesteri laboratóriumot, ahol az 
alkalmazások központi fejlesztése 
folyik (Application Business Sys- 
tems) átalakították AS/400 fejlesz- 
tőközponttá (AS/400 Division). Az 
új szervezet, a kinyilvánított fej- 
lesztési szándékok és a cél elérésé- 
hez vezető konkrét lépések azt az 
érzést keltik sok szakemberben, 


hogy 1995-re az AS/400 lesz a 
legnagyobb teljesítményű midrange 
gép az IBM kínálatában. o 


A technológia 


mérföldkövei 


1. passzus: PowerPC 

Beérett az IBM, az Apple és a 
Motorola két éve tartó közös mun- 
kájának gyümölcse: megszületett a 
PowerPC. Az elnevezés kissé 
csalóka, mert a szóösszetételben 
szereplő PC nem személyi számí- 
tógépre, hanem processzorchipre 
utal. Szabó Balázs, a RISC/6000 
rendszermérnöke arról számolt be, 
hogy a triumvirátus közös fejlesz- 
tését már be is építették a 
RISC/6000 250-es modellbe. 

A középkategóriás gépek fejlesz- 
tésében rendkívül fontos, hogy a 
PowerPC már létezik, és nem csak 
beszélnek róla. Szabó Balázs ki- 
emelte, hogy a PowerPC binárisan 
kompatibilis valamennyi RS/6000 
modellel, így a kész applikációk 
változtatás — nélkül futtathatók. 
Felhívta a figyelmet arra is: az 
AIX operációs rendszer lehetővé 
teszi, hogy a Macintosh gépekre írt 
és a Windows alapú alkalmazások 
változtatás — nélkül  futtathatók. 
Ezzel az asztalra került egy olyan 
rendszer, amellyel a UNIX-os 
alkalmazások mellett elérhetők a 
Macintoshra és PC-re írt appli- 
kációk is. 

A PowerPC processzorcsalád 
legkisebb tagjával, a 601-es pro- 
cesszorral készült a 250-es modell. 
Hamarosan azonban három újabb 
testvérrel (603, 604, 620) gyarap- 
szik a család. Notebookokhoz 
fejlesztették ki a PowerPC 603-at, 
a közepes kategóriájú munkaállo- 
mások és szerverek processzora 
pedig a PowerPC 604 lesz. A 


agyarország rendszeresen megjelenő lapja 


felsőbb teljesítnény-kategóriákhoz 
szánják a PowerPC 620-at, amely 
várhatóan jövő év első felében 
jelenik meg. Jelentősége nagy, 
hiszen a PowerPC 620 lesz az új 
AS/400 generáció processzora. 


2. passzus: Power2 

Egy új architektúráról, a Power2 
lapkán alapuló modellekről is be- 
számolt a RISC/6000-es gépek 
rendszermérnöke. A RISC pro- 
cesszorok új generációjának tekint- 
hető Power2 lényege, hogy az 
órajel frekvenciájának növelése 
helyett az egymással párhuzamo- 
san működő számítási egységek 
teljesítményét fokozták. Egy óra- 
jel-ciklus alatt hat műveletet képes 
végrehajtani, ezzel ma a leggyor- 
sabb egyprocesszoros eszköz. A 
RISC/6000-es gépek közül há- 
romba építették be a Power2 lap- 
kát: az 580H, az 590 és a 990-es 
modellekbe. Ezek a Power2 archi- 
tektúrájú gépek a szuperszámítógé- 
pek kategóriájába sorolhatók. 


3. passzus: grafikus 
architektúra 
A nagy horderejű PowerPC és 
Power2 bejelentésekhez kapcsolód- 
va új grafikus megoldásokat is 
megismertünk. Ezek közül a leg- 
fontosabb, hogy a PowerPC 250 
grafikus alrendszere kínálja a leg- 
gyorsabb 2D grafikát. 
Megnövelték a 3D grafikus pro- 
cesszorok teljesítményét. Egy új 
grafikus adapterrel, a SoftGaphics 
programmal a 3D-s alkalmazások 
olyan munkaállomásokon is futtat- 
hatók, melyeken 2D-s grafikus 
processzor van. Így 2D-s grafikus 
konfigurációjú olcsó munkaállomá- 

rendszerek. o 


Kélfítózsa 


ÁHZ-IBM koncertek 


któber 14-én este a 
oO Zeneakadémia zsúfolásig 

megtelt . nagytermében 
Antal Imre nyitotta meg az 
ÁHZ-IBM Mozart koncertsoro- 
zatot és zongoraversenyt. 

A Magyar Rádió egyenes adás- 
ban közvetítette a nagy sikerű 
nyitókoncertet, a Magyar Televízió 
pedig felvételt készített róla. Az 
első zongorista versenyző, Pátkai 
Imre bemutatkozását október 28-án 
Bizják Dóra, november 26-án 
Bogányi Gergely fellépése követte. 

Az ÁHZ-IBM zongoraverseny 
győztesének nevét, aki egyúttal a 
nyolcvanezer forintos első díj 
nyertese, csak a december 6-i 
gálakoncerten hozzák nyilvános- 
ságra. A díjakat a zsűri elnöke, A 
Soproni József, a Zeneművészeti 
Főiskola rektora, a Magyar Állami 
Hangversenyzenekar igazgatója, 
Lukács Ervin karmester és Straub 
Elek, az IBM Magyarország igaz- 


gatója adja át. A győztes koncert- f 1 
jéről lemezfelvétel készül. o / Esti j 
STRAUB ELEK GRATULÁL PÁTKAI IMRÉNEK, jj ül ! j 


AZ ELSŐ KONCERT SZÓLISTÁJÁNAK 


ANTAL IMRE MEGNYITJA A KONCERTSOROZATOT 


Az IBM Magyarország 
munkatársai 
a lap minden 
olvasójának, 
boldog és sikerekben 
gazdag 
1994-es esztendőt 
kívánnak! 


